Отчет за дейността на читалище ,,Отец Паисий-1926 “ с. Косталево за

 2021 година

 Читалището в село Косталево е културно-просветен център , съхраняващ и развиващ народните традиции и обичаи и даващ изява на народните таланти , художествената самодейност и културна дейност .

Художествено – творческа дейност на читалището :

В началото на годината се приема плана за работа на читалището и библиотеката за 2021 година , и се прави финансов отчет за настоящата година .Отбелязваме Бабинден и Трифон Зарезан . През месец март празнуваме 3 март-Деня на Освобождението на България , 8 март- Деня на жената. Отбелязваме през април пролетните празници Лазаровден и Великден / Цветница / Май месец тържествено честваме Ботева вечер,преди честването се организира поход по стъпките на Ботевата чета до Ботева / Колова / поляна .На 1 юни посрещаме Ботевите поклоници на Косталевския мост и отбелязваме Деня на детето . През летните месеци се провежда лятна работа с деца под формата на различни дейности и занимания . С певческата група към читалището участваме във фестивали : Паволче ,Де е българското , Типченица пее, Леденика ,ПК,,Еделвайс “Враца . Възпроизведохме обичаите Лазаруване ,Жътва ,Коледуване .Със събраните средства от коледуването бяха закупени ямурлуци а от лазаруването се ушиха носии . В началото на септември се проведе тържество под наслов ,,Приказки под шипковия храст ‘’по проект на Настоятелството и оригинален по своята същност . В края на годината се организира Коледно-новогодишно тържество. Като предстоящи дейности: са проучване на местни обичай и традиции, разширяване състава на фолклорната група за народни песни и приобщаване на младите към фолклора .Отбелязваме Деня на самодееца,Съединението и Независимостта ,Ден на възрастните хора и Ден на будителя.

Библиотеката към читалището обогатих с 200 книги от който 150 дарение и 50 закупени. Извърших абонамент за 7 периодични издания – 3 вестника и 4 списания. По голяма част от посещенията бяха книги за дома и по малко в библиотеката .Проведох беседи посветени на 181 годишнината от рождението на Васил Левски, 3 март, 1 ноември – Деня на будителя. Проведе се екскурзия до Калето – Мездра, Черепишкия манастир, комплекса Дядо Йоцо. 22 културни и библиотечни мероприятия .И занапред ще продължим работата за разширяване и подобряване на библиотечния фонд, материално- техническата база на читалището, културната дейност и художествена самодейност, да продължаваме съвместната дейност с кметството и да бъдем средище за изява на народните традиции и обичаи Пропуснах да отбележа участието ни в Празника на баницата и благотворителния базар на ястия на Врачанския панаир .